Grb Istočnog Sarajeva
Grb grada Istočno Sarajevo, odnosno njegovu osnovu čini crveni štit koji je krstom, plave i srebrene boje, razdjeljen na četiri dijela. U prvom i četvrtom dijelu nalazi se bijeli dvoglavi orao, a u drugom i trećem prikazan je zlatni grad sa tri kule, koji podsjeća na srednjovjekovni grb bosanskih kneževa Pavlovića. Iznad štita je zlatna bedemska kruna sa četiri merlona i zlatnom dijademom. Desni čuvar štita je arhanđel Mihailo, a lijevi arhanđel Gavrilo. Pored čuvara su crna, zlatom okovana koplja sa zastavama Republike Srpske i Istočnog Sarajeva. U dnu grba se nalazi traka sa natpisom "Istočno Sarajevo" (prije "Srpsko Sarajevo").